b'\n_START_ARTICLE_\nSieros dioksidas\n_START_SECTION_\nNaudojimas\n_START_PARAGRAPH_\nSieros dioksidas yra kartais naudojamas kaip konservantas (\xc5\xbeymimas \xd0\x95220) alkoholiniuose g\xc4\x97rimuose arba d\xc5\xbeiovintuose abrikosuose ir kituose d\xc5\xbeiovintuose vaisiuose d\xc4\x97l savo antimikrobini\xc5\xb3 savybi\xc5\xb3. Konservantas labiau naudojamas vaisiaus i\xc5\xa1vaizdai i\xc5\xa1laikyti nei apsaugai nuo puvimo. Tai gali suteikti vaisiui specifin\xc4\xaf skon\xc4\xaf._NEWLINE_Sieros dioksidas taip pat yra geras reduktorius. Sieros dioksidas, esant vandeniui, gali i\xc5\xa1blukinti med\xc5\xbeiagos spalvas, kurios yra juo redukuojamos. \xc5\xa0i med\xc5\xbeiagos savyb\xc4\x97 paver\xc4\x8dia med\xc5\xbeiag\xc4\x85 naudingu balikliu popieriui ir \xc5\xa1velniai med\xc5\xbeiagai, pavyzd\xc5\xbeiui, r\xc5\xabbams. Balinimo efektas paprastai nesit\xc4\x99sia labai ilgai. Atmosferos deguonis reoksiduoja redukuotus da\xc5\xbeus, gr\xc4\x85\xc5\xbeindamas spalvas. Tai gali paai\xc5\xa1kinti, kod\xc4\x97l seni laikra\xc5\xa1\xc4\x8diai tampa geltoni. J\xc5\xb3 popieriaus nat\xc5\xabrali spalva yra geltona._NEWLINE_Sieros dioksidas taip pat yra naudojamas sieros r\xc5\xabg\xc5\xa1ties gamyboje, kurio metu pavirsta sieros trioksidu ir tada oleumu. Sieros dioksidas \xc5\xa1iam tikslui yra gaminamas, kai siera susijungia su deguonimi. \xc5\xa0is procesas vadinamas kontakto procesu._NEWLINE_Pagal Claude Ribbe knyg\xc4\x85 \xe2\x80\x9eNapoleono nusikaltimas\xe2\x80\x9c, sieros dioksido dujos buvo naudojamos mirties bausm\xc4\x97s vykdymui, mal\xc5\xa1inant Hai\xc4\x8dio verg\xc5\xb3 sukilim\xc4\x85 XIX am\xc5\xbeiaus prad\xc5\xbeioje. Sieros dioksidas blokuoja nervinius signalus i\xc5\xa1 plau\xc4\x8di\xc5\xb3 proprioceptori\xc5\xb3 ir stabdo Heringo-Brejerio refleksus._NEWLINE_Prie\xc5\xa1 freon\xc5\xb3 naudojim\xc4\x85, sieros dioksidas buvo naudojamas \xc5\xa1aldymui nam\xc5\xb3 \xc5\xa1aldytuvuose._NEWLINE_Sieros dioksidas yra sulfitin\xc4\x97s r\xc5\xabg\xc5\xa1ties (H\xe2\x82\x82SO\xe2\x82\x83) anhidridas.'